b'\n_START_ARTICLE_\nHavmanden (ub\xc3\xa5dsklasse)\n_START_SECTION_\nDesign og konstruktion\n_START_PARAGRAPH_\nEfter at have modtaget dets f\xc3\xb8rste ub\xc3\xa5d, den problematiske Dykkeren, der blev bygget af Fiat-Laurenti i La Spezia i 1909, s\xc3\xb8gte S\xc3\xb8v\xc3\xa6rnet efter et ub\xc3\xa5dsdesign, der kunne bygges i Danmark. S\xc3\xb8v\xc3\xa6rnet skrev i 1910 kontrakt med Whitehead & Co. fra Fiume for klassens navneskib, Havmanden, der skulle bygges af Whitehead, og havde planer om ub\xc3\xa5d nr. to, Havfruen, som skulle bygges p\xc3\xa5 Nyholm. Mens de to f\xc3\xb8rste stadig var i produktion, bestilte S\xc3\xb8v\xc3\xa6rnet to mere i maj 1911 (Thetis og Triton), samt tegningerne for yderligere (og de sidste) to \xe2\x80\x93 Najaden og Nymfen._NEWLINE_Havmanden-ub\xc3\xa5dene havde en v\xc3\xa6gt p\xc3\xa5 ca. 166,5 ton over vandet, og under vandet l\xc3\xa5 v\xc3\xa6gten p\xc3\xa5 ca. 207,3 ton. De var 38,9 m lange og havde en bredde p\xc3\xa5 3,6 m. N\xc3\xa5r de l\xc3\xa5 i vandet, var 2,3 m af dem under vandoverfladen._NEWLINE_Til fremdrift havde de enten en dieselmotor lavet af Fiat eller M.A.N., som blev brugt, n\xc3\xa5r de l\xc3\xa5 i vandoverfladen, og to elektriske motorer, der blev brugt under vandet \xe2\x80\x93 begge drev ub\xc3\xa5denes ene skrue. Dieselmotorerne p\xc3\xa5 de ub\xc3\xa5de, der blev lavet p\xc3\xa5 Whitehead havde 430\xc2\xa0HK (316.48\xc2\xa0kW), mens de, der blev lavet i K\xc3\xb8benhavn, havde 450\xc2\xa0HK (331\xc2\xa0kW)._NEWLINE_Ub\xc3\xa5dene blev fra produktionen udstyret med to st\xc3\xa6vntorpedor\xc3\xb8r p\xc3\xa5 457 mm, men de havde ikke andre v\xc3\xa5ben f\xc3\xb8r 1917, hvor de alle blev udstyret med et enkelt 8 mm maskingev\xc3\xa6r. Mandskabet p\xc3\xa5 ub\xc3\xa5dene var oprindeligt sat til ti mand, men blev senere \xc3\xb8get til 14._NEWLINE_Ub\xc3\xa5den Havmanden var den f\xc3\xb8rste af ub\xc3\xa5dene til at blive s\xc3\xb8sat i december 1911, og Havfruen og Thetis blev s\xc3\xb8sat i 1912. I 1913 blev Triton og Najaden s\xc3\xb8sat, og den sidste ub\xc3\xa5d, Nymfen, var f\xc3\xa6rdig og s\xc3\xb8sat i 1914._NEWLINE_Efter 1. Verdenskrig br\xc3\xb8d ud, tog den \xc3\xb8strig-ungarske marine planerne for Havmanden-ub\xc3\xa5dene fra Whitehead & Co. og benyttede dem som reference til deres fire U-20 ub\xc3\xa5dsklasse ub\xc3\xa5de.\n_START_SECTION_\nHistorie i den danske fl\xc3\xa5de\n_START_PARAGRAPH_\nOprindeligt havde Havfruen, Havmanden og Thetis f\xc3\xa5et pennantnumrene henholdsvis H 1, H 2 og T 1, men de blev i april 1913 \xc3\xa6ndret til 2, 3 og 4. De tre andre ub\xc3\xa5de \xe2\x80\x93 Triton, Najaden og Nymfen \xe2\x80\x93 fik p\xc3\xa5 samme tid numrene 5, 6 og 7.\n_START_SECTION_\nUb\xc3\xa5de i klassen\n_START_PARAGRAPH_\nDer var seks ub\xc3\xa5de i Havmanden/A-klassen.\n_START_SECTION_\nHavfruen (A 2)\n_START_PARAGRAPH_\nHavfruens design blev k\xc3\xb8bt i 1910, og ub\xc3\xa5den blev bygget i K\xc3\xb8benhavn. Den blev s\xc3\xb8sat d. 31. august 1912 og modtog oprindelig pennentnummeret H 1, hvilket i april 1913 blev \xc3\xa6ndret til 2. Da klassen blev kendt som A-klas,sen blev den designeret som A 2. Havfruen var den sidste ub\xc3\xa5d i klassen i brug. Den blev str\xc3\xb8get af fl\xc3\xa5dens tal d. 3. maj 1932.\n_START_SECTION_\nHavmanden (A 3)\n_START_PARAGRAPH_\nHavmanden blev bestilt fra firmaet Whitehead & Co., der l\xc3\xa5 i byen Fiume i 1910. Den blev s\xc3\xb8sat d. 23. december 1911. Den modtog oprindeligt designeringen H 2, men blev i april 1913 omdesigneret til 3. Den britiske ub\xc3\xa5d \'HMS E11 \' affyrede to torpedoer imod Havmanden i september 1914, da de s\xc3\xa5 dens pendantnummer ("3") p\xc3\xa5 dens periskopt\xc3\xa5rn og antog det for at v\xc3\xa6re den tyske \'SM U-3,\' men Havmanden slap uskadt fra det. Da klassen blev kendt som A-klassen, blev Havmanden omdesigneret til A 3. Sammen med Thetis var Havmanden en af de f\xc3\xb8rste af klassens ub\xc3\xa5de til at blive fjernet fra fl\xc3\xa5den, da den blev str\xc3\xb8get af fl\xc3\xa5dens tal d. 26. april 1928.\n_START_SECTION_\nThetis (A 4)\n_START_PARAGRAPH_\nUb\xc3\xa5den Thetis blev bestilt i maj 1911 hos firmaet Whitehead & Co. i Fiume. Den blev s\xc3\xb8sat d. 19. juni 1912. Thetis fik oprindeligt pennantnummeret T 1, men blev omdesigneret til 4 i april 1913. Dette blev til A 4, da klassen blev kendt som A-klassen. Thetis blev sammen med Havmanden taget ud af brug d. 26. april 1928, da de to blev skrottet som de to f\xc3\xb8rste af ub\xc3\xa5dene.\n_START_SECTION_\n2den April (A 5)\n_START_PARAGRAPH_\nTriton blev bestilt i maj 1911 fra Whitehead & Co og blev s\xc3\xb8sat d. 31. marts 1913. K\xc3\xb8bet af den blev finansieret af en indsamling fra offentligheden, og blev derfor omd\xc3\xb8bt til 2den April, til \xc3\xa6re for Slaget p\xc3\xa5 Reden, som fandt sted d. 2. april 1801. 2den April blev designeret som 5 i april 1913 og blev omdesigneret som A 5, da klassen blev kendt som A-klassen. D. 15. januar 1929 blev Triton/2den April ramt og blev fremefter brugt som et m\xc3\xa5l. Den blev ophugget i 1932.\n_START_SECTION_\nNajaden (A 6)\n_START_PARAGRAPH_\nTegningerne til ub\xc3\xa5den Najaden blev k\xc3\xb8bt i maj 1911, og b\xc3\xa5den blev bygget i K\xc3\xb8benhavn. Den blev s\xc3\xb8sat d. 9. juli 1913 og blev designeret med pennantnummer 6 i april 1913. Den blev omdesigneret til A 6, da klassen blev kendt som A-klassen. Den stoppede i den danske fl\xc3\xa5des brug d. 9. september 1931, da den blev str\xc3\xb8get af fl\xc3\xa5dens tal.\n_START_SECTION_\nNymfen (A 7)\n_START_PARAGRAPH_\nNymfens tegninger blev k\xc3\xb8bt i maj 1911, og ub\xc3\xa5den blev bygget p\xc3\xa5 skibsv\xc3\xa6rftet p\xc3\xa5 Nyholm. Den blev sat i vandet d. 10. februar 1914 og var den sidste ub\xc3\xa5d af Havmanden-klassen. Den blev designeret pennantnummer 7 i april 1913 og blev omdesigneret til A 7, da klassen blev kendt som A-klassen. Nymfen blev lagt op d. 11. marts 1932 og udgik herefter fra tjeneste.'